Era dat ca și noul selecționer al Braziliei, dar a rămas la Real Madrid-Carlo Ancelotti: "Sunt foarte fericit să fiu aici!"
Carlo Ancelotti era pe cale să devină noul selecționer al Braziliei. Tehnicianul italian a refuzat și a semnat o prelungire de contract cu Real Madrid, valabilă până în 2026.
Recent, "Don Carlo" a vorbit despre decizia luată. Antrenorul nu regretă că a rămas la Madrid.
"Sunt foarte fericit să fiu aici!"
"Mă simt foarte bine la Madrid, e grozav. Sunt foarte fericit să fiu aici și să fiu antrenorul lui Real Madrid. Foarte, foarte fericit", a spus Carlo Ancelotti, conform Sky Sport.
În cele 5 sezoane petrecute în total pe banca celor de la Real Madrid, Carlo Ancelotti a strâns 10 trofee.